Държавен вестник, бр. 101, 2025 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  101
решенията. Пространствата следва да бъдат оборудвани с ученически маси и столове, учебна 
дъска, мултимедиен проектор, екран за визуализация и достъп до високоскоростен интернет. 
Необходимо е компютърните работни места в кабинетите да поддържат виртуализационни 
среди, онлайн платформи за симулация и програмни среди за разработка и анализ на данни. На 
компютрите трябва да бъдат инсталирани софтуерни решения, свързани с дигитална интеграция 
– среди за разработка на скриптове, платформи за изграждане на интерфейси между системи, 
инструменти за прототипиране и управление на API. Препоръчително е да се осигури достъп до 
обучителни версии на популярни платформи, като Node-RED, Grafana, Postman, Docker и облачни 
услуги (AWS Educate, Azure for Students, Google Cloud Training). Библиотеката следва да съдържа 
материали по теми, като IoT архитектури, облачни технологии, киберсигурност и етични аспекти 
на дигиталната трансформация. 
Кабинетът трябва да осигурява достъп до визуални средства и обучителни материали за 
основни концепции в системната интеграция, както и възможност за провеждане на занятия с 
казуси и анализи на реални технологични решения. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Учебната база за практическо обучение по професия „Интегриране на дигитални 
технологии“ трябва да бъде изградена като гъвкава технологична лаборатория, способна да 
поддържа симулации и експерименти с интелигентни системи, IoT устройства, облачни 
архитектури и решения за автоматизация. Необходимо е работните станции да бъдат оборудвани 
с мощни компютри, които поддържат виртуализация, мрежова конфигурация, анализ на данни и 
разработка на уеб- и мобилни интерфейси. 
Лабораторията трябва да разполага с реални IoT устройства (сензори, контролери, рутери, 
интелигентни модули), мрежово оборудване за симулация на корпоративни среди, както и 
платформи за изграждане и тестване на интерфейси между приложения и системи. Включени 
трябва да бъдат и инструменти за мониторинг, системи за събиране и визуализация на данни, 
както и средства за тестване на сигурността и устойчивостта на решенията. 
Практическото обучение трябва да обхваща всички стъпки по оценка, внедряване и 
поддръжка на дигитални решения в реална или симулирана среда. Следва да се осигурят 
специализирани софтуерни среди за симулация на блокчейн архитектури, платформи с отворен 
код за тестване на ИИ базирани модели и инструменти за DevOps практики. Следва да има достъп 
до CI/CD инструменти, хранилища за код, системи за документиране и табла за съвместна работа. 
Използването на инструменти, като GitLab CI, Jenkins, Ansible и Terraform, в обучителен режим 
допринася за развитие на практически умения за управление на инфраструктура като код. 
Особено внимание трябва да се отдели на киберсигурността в практическата среда – чрез 
симулации на пробиви, настройки на контрол на достъпа и тестване на устойчивостта на 
решенията. Използването на сървърни среди, както физически, така и виртуализирани, е 
задължително за подготовка на специалисти с капацитет за работа в сложни и динамични 
технологични екосистеми. 
 
6. 
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от 
професионално направление „Администрация и управление“ и „Икономика“ от областта на 
висше образование „Социални, стопански и правни науки“, от професионални направления